7. การจัดการ

+-----------------------------------------------------------------------+
| 1.  โครงสร้างองค์กร (Organization Chart)                                |
+-----------------------------------------------------------------------+

หมายเหตุ : กรอบเข้ม
หมายถึงบุคคลที่เข้าข่ายผู้บริหารตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน ก.ล.ต.)

+-----------------------------------------------------------------------+
| 2.  โครงสร้างคณะกรรมการและผู้บริหาร                                       |
+-----------------------------------------------------------------------+

โครงสร้างการจัดการของบริษัทประกอบด้วยคณะกรรมการทั้งหมด 3 ชุด ได้แก่ คณะกรรมการบริษัท
คณะกรรมการตรวจสอบ และคณะกรรมการบริหาร โดยมีรายชื่อคณะกรรมการแต่ละชุด
และขอบเขตอำนาจหน้าที่ ดังรายละเอียดต่อไปนี้

1.  คณะกรรมการบริษัท

ณ วันที่ 31 ธันวาคม 2555 บริษัทมีคณะกรรมการบริษัทจำนวน 8 ท่าน ประกอบด้วย

1.  พลเอกเทอดศักดิ์ มารมย์ ประธานกรรมการ / กรรมการตรวจสอบ / กรรมการอิสระ

2.  นายชาลี สุขสวัสดิ์ รองประธานกรรมการ

3.  นายวัลลภ สุขสวัสดิ์ กรรมการ

4.  นางวราภรณ์ สุขสวัสดิ์ กรรมการ

5.  นายอารักษ์ สุขสวัสดิ์ กรรมการ

6.  นางสาวทิพวรรณ สุขสวัสดิ์ กรรมการ

7.  รศ.ดร.มนตรี โสคติยานุรักษ์ ประธานกรรมการตรวจสอบ / กรรมการอิสระ

8.  รศ.ทรงกลด จารุสมบัติ กรรมการตรวจสอบ / กรรมการอิสระ

โดยมีนางสาวทิพวรรณ สุขสวัสดิ์ เป็นเลขานุการบริษัท และนางสาวพชนัน สิงห์ภู่
เป็นเลขานุการคณะกรรมการบริษัท

  กรรมการผู้มีอำนาจลงลายมือชื่อแทนบริษัท : นายวัลลภ สุขสวัสดิ์ นางวราภรณ์ สุขสวัสดิ์
  นายชาลี สุขสวัสดิ์ นายอารักษ์ สุขสวัสดิ์ นางสาวทิพวรรณ สุขสวัสดิ์
  กรรมการสองคนลงลายมือชื่อร่วมกันและประทับตราสำคัญของบริษัท

  ข้อจำกัดอำนาจของกรรมการ : ไม่มี

  ขอบเขตอำนาจหน้าที่และความรับผิดชอบของคณะกรรมการบริษัท

ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังผลประโยชน์ของบริษัท

1)  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

2)  กำหนดนโยบายและทิศทางการดำเนินงานของบริษัท

3)  พิจารณาอนุมัติผังอำนาจอนุมัติ

4)  กำกับ ควบคุม ดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

5)  พิจารณาอนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบการรายอื่น

6)  รับผิดชอบในการจัดทำรายงานทางการเงิน ให้ผู้สอบบัญชีตรวจสอบ
    และ/หรือสอบทานและเสนอต่อคณะกรรมการตรวจสอบ

7)  แต่งตั้งคณะกรรมการบริหาร และกำหนดขอบเขตอำนาจหน้าที่
    และความรับผิดชอบของคณะกรรมการบริหาร

ทั้งนี้ กำหนดให้กรรมการหรือบุคคลอื่นใดซึ่งมีหรืออาจมีความขัดแย้งในส่วนได้เสีย
หรือความขัดแย้งทางผลประโยชน์อื่นใดกับบริษัท ไม่มีสิทธิออกเสียงลงคะแนนในเรื่องนั้น

นอกจากนั้นในกรณีต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัททั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัท

-   การทำ แก้ไข
    หรือเลิกสัญญาที่เกี่ยวข้องกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัท

    1.  คณะกรรมการตรวจสอบ

ณ วันที่ 31 ธันวาคม 2555 บริษัทมีคณะกรรมการตรวจสอบจำนวน 3 ท่าน ประกอบด้วย

1.  รศ.ดร.มนตรี โสคติยานุรักษ์ ประธานกรรมการตรวจสอบ

2.  พลเอกเทอดศักดิ์ มารมย์ กรรมการตรวจสอบ

3.  รศ.ทรงกลด จารุสมบัติ กรรมการตรวจสอบ

    โดยมี นางสาวพิมรำไพ บุญชะนะ เป็นเลขานุการคณะกรรมการตรวจสอบ

    หมายเหตุ : -
    กรรมการตรวจสอบที่มีความรู้และประสบการณ์ในการสอบทานความน่าเชื่อถือของงบการเงินคือ
    รศ.ดร.มนตรี โสคติยานุรักษ์

ขอบเขตอำนาจหน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก
    และเสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตรคณะกรรมการตรวจสอบ
    (Charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

8.  ให้ประธานกรรมการตรวจสอบและกรรมการตรวจสอบมีวาระในการดำรงตำแหน่งตามที่กำหนดไว้ในข้อบังคับของบริษัท

ทั้งนี้ กรรมการตรวจสอบมีวาระการดำรงตำแหน่งคราวละ 3 ปี

1.  คณะกรรมการบริหาร

ณ วันที่ 31 ธันวาคม 2555 บริษัทมีคณะกรรมการบริหารจำนวน 4 ท่าน ประกอบด้วย

1.  นายวัลลภ สุขสวัสดิ์ ประธานกรรมการบริหาร

2.  นายชาลี สุขสวัสดิ์ กรรมการบริหาร

3.  นายอารักษ์ สุขสวัสดิ์ กรรมการบริหาร

4.  นางสาวทิพวรรณ สุขสวัสดิ์ กรรมการบริหาร

ขอบเขตอำนาจหน้าที่และความรับผิดชอบของคณะกรรมการบริหาร

1.  มีอำนาจสั่งการ วางแผน และกำหนดนโยบาย
    กลยุทธ์ดำเนินกิจการของบริษัทให้สอดคล้องกับสภาพเศรษฐกิจและสภาวะการแข่งขัน
    เพื่อเสนอต่อคณะกรรมการบริษัทเพื่อพิจารณาอนุมัติ

2.  ควบคุม ดูแลการดำเนินธุรกิจของบริษัทให้เป็นไปตามนโยบายหรือแผนธุรกิจ
    รวมถึงกลยุทธ์ทางธุรกิจที่คณะกรรมการบริษัทได้อนุมัติหรือกำหนดไว้แล้ว

3.  เสนอแผนการลงทุน และ/หรือการระดมทุนของบริษัท เพื่อให้คณะกรรมการบริษัท
    และ/หรือที่ประชุมผู้ถือหุ้นพิจารณาอนุมัติ แล้วแต่กรณี

4.  กำหนดนโยบาย แผนธุรกิจ และกลยุทธ์การดำเนินธุรกิจของบริษัท ภายใต้ขอบเขตวัตถุประสงค์

5.  อนุมัติการใช้จ่ายเงินลงทุนที่ได้กำหนดไว้ในงบประมาณรายจ่ายประจำปีที่ได้รับอนุมัติจากคณะกรรมการบริษัทแล้ว
    หรือเป็นไปตามที่คณะกรรมการบริษัทได้มีมติอนุมัติในหลักการแล้ว

6.  มีอำนาจดำเนินการซื้อ ขาย จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้
    หรือจัดการโดยประการอื่นซึ่งทรัพย์สินใด ๆ รวมถึงการลงทุน
    ตามแผนงานที่คณะกรรมการบริษัท ได้มีมติอนุมัติแล้ว

7.  มีอำนาจในการอนุมัติการซื้อทรัพย์สิน หรือการชำระราคาใด ๆ
    อันสืบเนื่องมาจากการดำเนินงานของบริษัท ตามสัญญา และ/หรือ ตกลงกับคู่ค้า
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

8.  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการซื้อ
    การจัดจ้าง การเช่า การเช่าซื้อ ทรัพย์สินใด ๆ ตลอดจนมีอำนาจลงทุน
    และดำเนินการชำระค่าใช้จ่ายใด ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

9.  ภายในวงเงินที่คณะกรรมการได้มอบอำนาจไว้ คณะกรรมการบริหารมีอำนาจอนุมัติการกู้ยืมเงิน
    เบิกเงินเกินบัญชีจากธนาคาร นิติบุคคลหรือสถาบันการเงินอื่นใด
    เพื่อประโยชน์ในการดำเนินธุรกิจของบริษัท
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

10. มีอำนาจพิจารณากำหนดสวัสดิการพนักงานให้สอดคล้องกับสภาพการณ์และสถานะทางเศรษฐกิจ

11. ดำเนินการเรื่องอื่นๆ เพื่อเป็นการสนับสนุนการดำเนินการข้างต้น
    หรือตามที่ได้รับมอบหมายจากคณะกรรมการบริษัทในแต่ละคราวไป

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารดังกล่าวข้างต้นนั้น
จะไม่รวมถึงอำนาจ และ/หรือ การมอบอำนาจช่วงในการอนุมัติรายการใดที่ตน
หรือผู้รับมอบอำนาจช่วง หรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับตลาดทุน)
มีส่วนได้เสียหรือผลประโยชน์ในลักษณะอื่นใดขัดแย้งกับบริษัท
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ และ/หรือ
ที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว ตามที่ข้อบังคับของบริษัท
หรือกฎหมายที่เกี่ยวข้องกำหนด

1.  เลขานุการบริษัท

ที่ประชุมคณะกรรมการบริษัทครั้งที่ 1/2555 (หลังแปรสภาพ) เมื่อวันที่ 26 ตุลาคม 2555
มีมติแต่งตั้งให้นางสาวทิพวรรณ สุขสวัสดิ์ ดำรงตำแหน่งเป็นเลขานุการบริษัท
เพื่อให้เป็นไปตามมาตรา 89/15 ของพระราชบัญญัติหลักทรัพย์และตลาดหลักทรัพย์ พ.ศ. 2535
เพิ่มโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
เพื่อทำหน้าที่ในการจัดทำและเก็บเอกสาร ได้แก่ ทะเบียนกรรมการ หนังสือนัดเชิญประชุม
รายงานการประชุมคณะกรรมการและรายงานประจำปีของบริษัท
หนังสือเชิญประชุมและรายงานการประชุมผู้ถือหุ้น
รวมถึงเก็บรักษารายงานการมีส่วนได้เสียที่รายงานโดยกรรมการและผู้บริหารของบริษัท
และการดำเนินการอื่น ๆ ตามที่คณะกรรมการบริษัท และคณะกรรมการกำกับตลาดทุนประกาศกำหนด
ทั้งนี้ ในกรณีที่เลขานุการบริษัทพ้นจากตำแหน่ง หรือไม่อาจปฏิบัติหน้าที่ได้
ให้คณะกรรมการบริษัทแต่งตั้งเลขานุการบริษัทคนใหม่ภายใน 90
วันนับแต่วันที่เลขานุการบริษัทคนเดิมพ้นจากตำแหน่ง หรือไม่อาจปฏิบัติหน้าที่
และให้คณะกรรมการบริษัทมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

2.  คณะผู้บริหาร

    ณ วันที่ 31 ธันวาคม 2555 บริษัทมีผู้บริหารจำนวน 7 ท่าน ประกอบด้วย

1.  นายอารักษ์ สุขสวัสดิ์ กรรมการผู้จัดการ และผู้อำนวยการฝ่ายขายและการตลาด (รักษาการ)

2.  นางสาวทิพวรรณ สุขสวัสดิ์ รองกรรมการผู้จัดการ

3.  นางสุภัค สุขสวัสดิ์ ผู้ช่วยกรรมการผู้จัดการ (ส่วนสาขา)

4.  นายสิทธิโชค ชินนุรัตน์ ผู้ช่วยกรรมการผู้จัดการ (สำนักงานใหญ่)

5.  นายไพฑูรย์ ราชฤทัย ผู้อำนวยการฝ่ายโรงงาน สำนักงานใหญ่

6.  นายอรรถพล ธนาพล ผู้อำนวยการฝ่ายโรงงาน สาขา 1

7.  นางสาวพชนัน สิงห์ภู่ ผู้อำนวยการฝ่ายบัญชีและการเงิน

  หมายเหตุ : - รายละเอียดของกรรมการและผู้บริหารทุกท่านปรากฏตามเอกสารแนบ

ขอบเขตอำนาจหน้าที่และความรับผิดชอบของกรรมการผู้จัดการ

1.  เป็นผู้บริหารจัดการ และควบคุมดูแลการดำเนินธุรกิจตามปกติของบริษัท
    รวมถึงอาจมอบอำนาจให้ผู้บริหารหรือบุคคลอื่นใด
    ดำเนินการเกี่ยวกับการดำเนินงานตามปกติประจำวันของบริษัท

2.  เป็นผู้กำหนดและกำกับดูแลการดำเนินการโดยรวมในทางปฏิบัติ
    เพื่อให้เป็นไปตามนโยบายที่คณะกรรมการบริษัท และ/หรือ คณะกรรมการบริหารกำหนด

3.  ดำเนินการตามที่คณะกรรมการบริษัท และ/หรือ คณะกรรมการบริหารได้มอบหมาย

4.  มีอำนาจในการอนุมัติการซื้อ เช่า หรือลงทุนตามแผนงานที่ได้มีมติอนุมัติไว้แล้ว
    หรือมีอำนาจในการอนุมัติหรือยกเลิกการซื้อ การจ้าง การเช่า การเช่าซื้อ การขายทรัพย์สิน
    การลงทุน และการชำระราคาหรือค่าใช้จ่ายต่าง ๆ ที่จำเป็นต่อการดำเนินงานของบริษัท
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

5.  มีอำนาจในการอนุมัติการซื้อทรัพย์สิน หรือการชำระราคาหรือค่าใช้จ่ายต่าง ๆ
    อันสืบเนื่องมาจากการดำเนินงานของบริษัทตามสัญญา และ/หรือ ข้อตกลงกับคู่ค้า
    โดยมีรายละเอียดตามผังอำนาจอนุมัติที่คณะกรรมการบริษัทกำหนด

6.  เป็นผู้พิจารณาเรื่อง กลยุทธ์ทางธุรกิจ
    และการระดมทุนของบริษัทเพื่อนำเสนอต่อคณะกรรมการบริษัท และ/หรือ
    คณะกรรมการบริหารตามลำดับของความสำคัญ

7.  มีอำนาจจ้าง แต่งตั้ง โยกย้าย ปลดออก ให้ออก เลิกจ้าง กำหนดอัตราค่าจ้าง ให้เงินรางวัล
    ปรับขึ้นเงินเดือน และค่าตอบแทนอื่น ๆ ของพนักงานทั้งหมดของบริษัท
    ในตำแหน่งต่ำกว่าผู้จัดการฝ่ายลงไป

8.  มีอำนาจดำเนินการเปิดและปิดบัญชีเงินฝากประเภทต่าง ๆ
    กับธนาคารและสถาบันการเงินเพื่อความสะดวกในการดำเนินงานตามปกติธุรกิจของบริษัท
    โดยต้องคำนึงถึงประโยชน์ของบริษัท เป็นสำคัญ

9.  ขออนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัท
    โดยผ่านคณะกรรมการบริหารของบริษัท

10. มีอำนาจออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท
    และเพื่อรักษาไว้ซึ่งระเบียบวินัยภายในองค์กร

11. นำเสนอแนวทางการบริหารให้แก่คณะกรรมการบริษัท และคณะกรรมการบริหารได้พิจารณา

12. สรุปผลการดำเนินงานเพื่อนำเสนอคณะกรรมการบริษัท และคณะกรรมการบริหาร

13. กำกับดูแลและบริหารงานในส่วนงานการบริหารการขายและการตลาดทั้งภายในประเทศและต่างประเทศ

ทั้งนี้ การมอบหมายอำนาจหน้าที่และความรับผิดชอบของกรรมการผู้จัดการดังกล่าวข้างต้นนั้น
กรรมการผู้จัดการจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัท และจะไม่รวมถึงอำนาจ และ/หรือ
การมอบอำนาจช่วงในการอนุมัติรายการใดที่ตน หรือผู้รับมอบอำนาจช่วง
หรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับตลาดทุน)
มีส่วนได้เสียหรือผลประโยชน์ในลักษณะอื่นใดขัดแย้งกับบริษัท
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัท หรือกฎหมายที่เกี่ยวข้องกำหนด

การอื่นใดนอกเหนือจากที่กล่าวข้างต้น กรรมการผู้จัดการไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัท เป็นคราว ๆ ไป

ผังอำนาจอนุมัติ

+--------------+------------+--------------+------------+------------+
| เรื่อง         | คณะกร      | ก            | รองกรร     | ผู้ช่วยรองกรร |
|              | รมการบริหาร | รรมการผู้จัดการ | มการผู้จัดการ | มการผู้จัดการ |
+--------------+------------+--------------+------------+------------+
| 1.  การอนุมัต  | ไม่เกินร้อยละ | ไม่เกิน        | -          | -          |
| ิเพิ่มเติมงบประม | 10         | 500,000      |            |            |
| าณรายจ่ายลงทุน | ของง       | บาทต่อรา      |            |            |
| ประจำปีที่อยู่นอก | บประมาณรวม | ยการ/โครงการ |            |            |
| เหนืองบประมาณ |            |              |            |            |
+--------------+------------+--------------+------------+------------+
| 2.  อน       | ไม่เกิน      | ไม่เกิน        | -          | -          |
| ุมัติการจัดหาสินท | 30,000,000 | 10,000,000   |            |            |
| รัพย์ถาวรตามงบ | บาท        | บาท          |            |            |
| ประมาณรายจ่าย |            |              |            |            |
+--------------+------------+--------------+------------+------------+
| 3.           | ไม่เกิน      | ไม่เกิน        | ไม่เกิน      | ไม่เกิน      |
|   อนุมัติการซื้อเ | 5,000,000  | 3,000,000    | 2,000,000  | 100,000    |
| พื่อการซ่อมบำรุง | บาท        | บาท          | บาท        | บาท        |
+--------------+------------+--------------+------------+------------+
| 4.  อนุม      | ไม่เกิน      | ไม่เกิน        | ไม่เกิน      | ไม่เกิน      |
| ัติการซื้ออุปกรณ์แ | 5,000,000  | 5,000,000    | 1,000,000  | 100,000    |
| ละวัสดุสำนักงาน | บาท        | บาท          | บาท        | บาท        |
+--------------+------------+--------------+------------+------------+
| 5            | ไม่เกิน      | ไม่เกิน        | -          | -          |
| .  อนุมัติการขา | 10,000,000 | 1,000,000    |            |            |
| ยสินทรัพย์ประเภ | บาท        | บาท          |            |            |
| ทอสังหาริมทรัพย์ |            |              |            |            |
+--------------+------------+--------------+------------+------------+
| 6.  อนุมัติการข | ไม่เกิน      | ไม่เกิน        | -          | -          |
| ายสินทรัพย์ยกเว | 5,000,000  | 500,000 บาท  |            |            |
| ้นอสังหาริมทรัพย์ | บาท        |              |            |            |
+--------------+------------+--------------+------------+------------+
| 7.  อนุมัติกา   | ไม่เกิน      | -            | -          | -          |
| รขอรับการสนับส | 50,000,000 |              |            |            |
| นุนวงเงินสินเชื่อ | บาท        |              |            |            |
+--------------+------------+--------------+------------+------------+

หมายเหตุ : กรณีเกินอำนาจอนุมัติของคณะกรรมการบริหาร
จะต้องนำเสนอต่อที่ประชุมคณะกรรมการบริษัทเพื่อพิจารณา

+-----------------------------------------------------------------------+
| 1.  การสรรหากรรมการและผู้บริหาร                                          |
+-----------------------------------------------------------------------+

องค์ประกอบและการสรรหาคณะกรรมการบริษัท

  1.
  ให้บริษัทมีคณะกรรมการของบริษัทเพื่อดำเนินกิจการของบริษัทประกอบด้วยกรรมการอย่างน้อยห้า
  (5) คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในราชอาณาจักร
  และกรรมการของบริษัทจะต้องเป็นผู้มีคุณสมบัติตามที่กฎหมายกำหนด
  และกรรมการบริษัทจะเป็นผู้ถือหุ้นของบริษัทหรือไม่ก็ได้

2. ให้ที่ประชุมผู้ถือหุ้นเป็นผู้แต่งตั้งกรรมการบริษัทตามหลักเกณฑ์ และวิธีการดังต่อไปนี้

  2.1 ผู้ถือหุ้นคนหนึ่งมีคะแนนเสียงเท่ากับหนึ่ง (1) หุ้นต่อหนึ่ง (1) เสียง

  2.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม 2.1
  เลือกตั้งบุคคลคนเดียวหรือหลายคนเป็นกรรมการก็ได้
  กรณีเลือกบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  2.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้เป็นประธานที่ประชุมเป็นผู้ออกเสียงชี้ขาด

  3. ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
  (1/3) ของจำนวนกรรมการในขณะนั้น ถ้าจำนวนกรรมการจะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม (1/3) และกรรมการซึ่งพ้นจากตำแหน่ง
  อาจได้รับเลือกให้กลับเข้ามารับตำแหน่งอีกได้
  และกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้จับสลากกันส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  4. กรรมการคนใดจะลาออกจากตำแหน่งให้ยื่นใบลาออกต่อบริษัท
  โดยการลาออกนั้นจะมีผลนับแต่วันที่ใบลาออกไปถึงบริษัท

  5.
  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
  (3/4) ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  6. ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติ
  และไม่มีลักษณะต้องห้ามตามกฎหมายว่าด้วยบริษัทมหาชนจำกัดหรือกฎหมายว่าด้วยหลักทรัพย์และตลาดหลักทรัพย์
  เข้าเป็นกรรมการแทนในการประชุมคณะกรรมการคราวถัดไปเว้นแต่วาระของกรรมการผู้นั้นจะเหลือน้อยกว่าสอง
  (2) เดือน
  โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน
  และมติของคณะกรรมการตามความในวรรคแรกจะต้องประกอบด้วยคะแนนเสียงไม่น้อยกว่าสามในสี่
  (3/4) ของจำนวนกรรมการที่ยังเหลืออยู่

  7. ให้คณะกรรมการเลือกกรรมการหนึ่งคนเป็นประธานกรรมการ
  และในกรณีที่กรรมการพิจารณาเห็นสมควร
  จะเลือกกรรมการคนหนึ่งหรือหลายคนเป็นรองประธานกรรมการก็ได้
  รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

นอกจากนี้ ตามข้อบังคับของบริษัทยังระบุข้อกำหนด เกี่ยวกับการปฏิบัติหน้าที่ของคณะกรรมการบริษัท
ดังนี้

  1. ห้ามมิให้กรรมการประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด
  หรือเป็นกรรมการของบริษัทจำกัดหรือบริษัทมหาชนจำกัดอื่นใด
  ที่ประกอบกิจการอันมีสภาพอย่างเดียวกัน และเป็นการแข่งขันกันกับกิจการของบริษัท
  ไม่ว่าเข้าทำเพื่อประโยชน์ตนเอง หรือประโยชน์ผู้ถือหุ้น
  เว้นแต่กรรมการนั้นจะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการผู้นั้น

  2. กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับบริษัท
  ตลอดจนมติที่ประชุมผู้ถือหุ้นด้วยความซื่อสัตย์สุจริต และระมัดระวังรักษาผลประโยชน์ของบริษัท

  3. กรรมการต้องแจ้งให้บริษัททราบโดยมิชักช้า
  ในกรณีที่กรรมการมีส่วนได้สวนเสียไม่ว่าโดยตรงหรือโดยอ้อมในสัญญาใด ๆ ที่บริษัททำขึ้น
  หรือในกรณีที่จำนวนหุ้นหรือหุ้นกู้ของบริษัทหรือบริษัทในเครือที่กรรมการถืออยู่มีจำนวนเพิ่มขึ้นหรือลดลง

องค์ประกอบและการสรรหาคณะกรรมการตรวจสอบ

คณะกรรมการตรวจสอบของบริษัทจะต้องเป็นกรรมการบริษัทซึ่งได้รับการแต่งตั้งจากคณะกรรมการบริษัท
และเห็นชอบโดยผู้ถือหุ้นของบริษัท และมีคุณสมบัติตามที่กฎหมายหลักทรัพย์และตลาดหลักทรัพย์
รวมถึงประกาศ ข้อบังคับ และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3
คน ทั้งนี้ กรรมการตรวจสอบอย่างน้อย 1 คน ต้องเป็นผู้มีความรู้ด้านการบัญชีและการเงิน

คุณสมบัติคณะกรรมการอิสระ

-   ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

-   ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ยื่นคำขออนุญาตต่อสำนักงาน ทั้งนี้ ลักษณะต้องห้ามดังกล่าว
    ไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

-   ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดา มารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
    หรือบริษัทย่อย

-   ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็น
    หรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท
    บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ยื่นคำขออนุญาตต่อสำนักงาน

-   ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ยื่นคำขออนุญาตต่อสำนักงาน

-   ไม่เป็น หรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้น
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี
    ก่อนวันที่ยื่นคำขออนุญาตต่อสำนักงาน

-   ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

-   ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
    ของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือบริษัทย่อย

-   ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

-   กรรมการอิสระตามคุณสมบัติข้างต้น อาจได้รับมอบหมายจากคณะกรรมการบริษัท
    ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือ ผู้มีอำนาจควบคุม
    โดยมีการตัดสินใจในรูปแบบองค์คณะ (Collective Decision) ได้

คุณสมบัติคณะกรรมการตรวจสอบ

-   ไม่เป็นกรรมการที่ได้รับมอบหมายจากคณะกรรมการ ให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
    หรือผู้มีอำนาจควบคุมของบริษัท และ

-   ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกัน
    เฉพาะที่เป็นบริษัทจดทะเบียน

-   มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ ทั้งนี้
    ต้องมีกรรมการตรวจสอบอย่างน้อยหนึ่งคนที่มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้

-   มีหน้าที่ในลักษณะเดียวกับที่กำหนดไว้ในประกาศตลาดหลักทรัพย์แห่งประเทศไทยว่าด้วยคุณสมบัติและขอบเขตการดำเนินงานของคณะกรรมการตรวจสอบ

องค์ประกอบและการสรรหาคณะกรรมการบริหาร

คณะกรรมการบริหารจะต้องเป็นกรรมการบริษัท และ/หรือผู้บริหารของบริษัท
ซึ่งได้รับการแต่งตั้งจากคณะกรรมการบริษัท โดยมีจำนวนตามที่คณะกรรมการบริษัทเห็นสมควร
และโดยที่คณะกรรมการบริษัทจะแต่งตั้งกรรมการบริหารคนหนึ่งเป็นประธานกรรมการบริหาร

+-----------------------------------------------------------------------+
| 1.  การประชุมคณะกรรมการ                                                |
+-----------------------------------------------------------------------+

+---------------+-----+------+-----+-----+-----+-----+-----+-----+
| รา            | ปี   |      | ปี   |     | ปี   |     | ปี   |     |
| ยชื่อคณะกรรมการ | 2   |      | 2   |     | 2   |     | 2   |     |
|               | 552 |      | 553 |     | 554 |     | 555 |     |
|               |     |      |     |     |     |     |     |     |
|               |     |      |     |     |     |     | (ม  |     |
|               |     |      |     |     |     |     | .ค. |     |
|               |     |      |     |     |     |     | -ธ. |     |
|               |     |      |     |     |     |     | ค.) |     |
+---------------+-----+------+-----+-----+-----+-----+-----+-----+
|               | จำ  | จำนว | จำ  | จำ  | จำ  | จำ  | จำ  | จำ  |
|               | นวน | นครั้ง | นวน | นวน | นวน | นวน | นวน | นวน |
|               | ครั้ง |      | ครั้ง | ครั้ง | ครั้ง | ครั้ง | ครั้ง | ครั้ง |
|               |     | ท    |     |     |     |     |     |     |
|               | กา  | ี่เข้าป | กา  | ที่เข | กา  | ที่เข | กา  | ที่เข |
|               | รปร | ระชุม | รปร | ้าปร | รปร | ้าปร | รปร | ้าปร |
|               | ะชุม |      | ะชุม | ะชุม | ะชุม | ะชุม | ะชุม | ะชุม |
+---------------+-----+------+-----+-----+-----+-----+-----+-----+
| 1.            | -   | -    | -   | -   | -   | -   | 2   | 2   |
| พลเอกเทอดศักดิ์  |     |      |     |     |     |     |     |     |
| มารมย์         |     |      |     |     |     |     |     |     |
+---------------+-----+------+-----+-----+-----+-----+-----+-----+
| 2. นายชาลี     | 1   | 1    | 1   | 1   | 1   | 1   | 6   | 6   |
| สุขสวัสดิ์        |     |      |     |     |     |     |     |     |
+---------------+-----+------+-----+-----+-----+-----+-----+-----+
| 3. นายวัลลภ    | 1   | 1    | 1   | 1   | 1   | 1   | 6   | 6   |
| สุขสวัสดิ์        |     |      |     |     |     |     |     |     |
+---------------+-----+------+-----+-----+-----+-----+-----+-----+
| 4. นางวราภรณ์  | 1   | 1    | 1   | 1   | 1   | 1   | 6   | 6   |
| สุขสวัสดิ์        |     |      |     |     |     |     |     |     |
+---------------+-----+------+-----+-----+-----+-----+-----+-----+
| 5. นายอารักษ์   | 1   | 1    | 1   | 1   | 1   | 1   | 6   | 6   |
| สุขสวัสดิ์        |     |      |     |     |     |     |     |     |
+---------------+-----+------+-----+-----+-----+-----+-----+-----+
| 6.            | 1   | 1    | 1   | 1   | 1   | 1   | 6   | 6   |
| นางสาวทิพวรรณ  |     |      |     |     |     |     |     |     |
| สุขสวัสดิ์        |     |      |     |     |     |     |     |     |
+---------------+-----+------+-----+-----+-----+-----+-----+-----+
| 7             | -   | -    | -   | -   | -   | -   | 2   | 2   |
| .  รศ.ดร.มนตรี |     |      |     |     |     |     |     |     |
|               |     |      |     |     |     |     |     |     |
|    โสคติยานุรักษ์ |     |      |     |     |     |     |     |     |
+---------------+-----+------+-----+-----+-----+-----+-----+-----+
| 8.  รศ.       | -   | -    | -   | -   | -   | -   | 2   | 2   |
|     ทรงกลด    |     |      |     |     |     |     |     |     |
|     จารุสมบัติ   |     |      |     |     |     |     |     |     |
+---------------+-----+------+-----+-----+-----+-----+-----+-----+

ที่มา : ข้อมูลจากบริษัท ณ วันที่ 31 ธันวาคม 2555

หมายเหตุ : ที่ประชุมคณะกรรมการบริษัท ครั้งที่ 4/2555 เมื่อวันที่ 25 กันยายน 2555
มีมติแต่งตั้งกรรมการบริษัทเพิ่มรวมจำนวน 3 ท่าน ได้แก่ พลเอกเทอดศักดิ์ มารมย์
ในฐานะประธานกรรมการ กรรมการตรวจสอบ และกรรมการอิสระ รศ.ดร.มนตรี โสคติยานุรักษ์
ในฐานะประธานกรรมการตรวจสอบและกรรมการอิสระ และ รศ.ทรงกลด จารุสมบัติ
ในฐานะกรรมการตรวจสอบและกรรมการอิสระ

+-----------------------------------------------------------------------+
| 1.  ค่าตอบแทนของกรรมการและผู้บริหาร                                       |
+-----------------------------------------------------------------------+

1.  ค่าตอบแทนที่เป็นตัวเงิน

1)  ค่าตอบแทนกรรมการบริษัท

ที่ผ่านมา บริษัทไม่มีการจ่ายค่าตอบแทนกรรมการแต่อย่างใด โดยที่ประชุมสามัญผู้ถือหุ้นประจำปี
2556 เมื่อวันที่ 12 มีนาคม 2556 ได้มีมติอนุมัติกำหนดค่าตอบแทนกรรมการประจำปี 2556
โดยมีรายละเอียดดังนี้

1)  ค่าตอบแทนรายเดือน :

-   ประธานกรรมการ 20,000 บาทต่อเดือน

-   กรรมการ 10,000 บาทต่อท่านต่อเดือน

-   ประธานกรรมการตรวจสอบ 15,000 บาทต่อเดือน

-   กรรมการตรวจสอบ 10,000 บาทต่อท่านต่อเดือน

2)  ค่าเบี้ยประชุม : จำนวน 5,000 บาทต่อท่านต่อครั้ง

3)  ค่าตอบแทนพิเศษหรือโบนัส : พิจารณาจากผลการดำเนินงาน

ทั้งนี้ ที่ประชุมได้กำหนดค่าตอบแทนกรรมการในวงเงินรวมไม่เกิน 2,500,000 บาท

  หมายเหตุ : เพื่อให้เกิดการตรวจสอบและถ่วงดุลที่ดี รวมถึงเพื่อให้เป็นไปตามหลักธรรมาภิบาล
  บริษัทได้กำหนดนโยบายในการควบคุมการตอบแทนกรรมการและผู้บริหาร
  นอกเหนือจากค่าตอบแทนรายเดือน ค่าเบี้ยประชุม โบนัส ที่ได้ระบุไว้ข้างต้น
  และตามอำนาจอนุมัติที่มี โดยการตอบแทนเพิ่มเติมใดๆ ที่มีมูลค่ามากกว่า 1,000,000
  บาทต่อคนต่อปี
  จะต้องนำเสนอเป็นวาระการประชุมต่อที่ประชุมคณะกรรมการตรวจสอบเพื่อพิจารณาอนุมัติ
  โดยระบุรายละเอียดและความสมเหตุสมผลของการจ่ายสวัสดิการเพิ่มเติมดังกล่าว

2)  ค่าตอบแทนผู้บริหาร

+----------------+------+--------+------+---------+-------+---------+
| ค่าตอบแทนผู้บริหาร | รอบ  |        | รอบ  |         | รอ    |         |
|                | บัญชีปี |        | บัญชีปี |         | บบัญชีปี |         |
|                | 2553 |        | 2554 |         | 2555  |         |
+----------------+------+--------+------+---------+-------+---------+
|                | จ    | จำ     | จ    | จ       | จำนวน | จ       |
|                | ำนวน | นวนเงิน | ำนวน | ำนวนเงิน |       | ำนวนเงิน |
|                |      |        |      |         | (คน)  |         |
|                | (คน) | (บาท)  | (คน) | (บาท)   |       | (บาท)   |
+----------------+------+--------+------+---------+-------+---------+
| เงินเดือน        | 7    | 4,2    | 7    | 4,      | 7     | 6,      |
|                |      | 31,500 |      | 348,000 |       | 687,000 |
+----------------+------+--------+------+---------+-------+---------+
| โบนัส           | -    | -      | -    | -       | -     | -       |
+----------------+------+--------+------+---------+-------+---------+
| เงินสมทบกองทุน   | -    | -      | -    | -       | -     | 38,160  |
|                |      |        |      |         |       |         |
| สำรองเลี้ยงชีพ    |      |        |      |         |       |         |
+----------------+------+--------+------+---------+-------+---------+
| อื่นๆ            | -    | -      | -    | -       | -     | -       |
+----------------+------+--------+------+---------+-------+---------+
| รวม            | 7    | 4,2    | 7    | 4,      | 7     | 6,      |
|                |      | 31,500 |      | 348,000 |       | 725,160 |
+----------------+------+--------+------+---------+-------+---------+

ที่มา : ข้อมูลจากบริษัท ณ วันที่ 31 ธันวาคม 2555

หมายเหตุ : - ที่ประชุมคณะกรรมการบริษัท ครั้งที่ 4/2555 เมื่อวันที่ 25 กันยายน 2555
มีมติให้จัดตั้งกองทุนสำรองเลี้ยงชีพ ซึ่งบริษัทดำเนินการจัดตั้งแล้วเสร็จเมื่อวันที่ 20 พฤศจิกายน
2555

- ในช่วงที่ผ่านมา ผู้บริหารของบริษัทได้รับค่าตอบแทนในรูปเงินเดือนเพียงอย่างเดียว

ในกรณีที่จะมีการพิจารณาอนุมัติเกี่ยวกับการให้สวัสดิการเพิ่มเติมพิเศษแก่กรรมการบริษัท
และ/หรือผู้บริหารบริษัท ในส่วนที่นอกเหนือจาก เงินเดือน ค่าเบี้ยประชุม สวัสดิการ ค่าบำเหน็จ
โบนัส และอื่น ๆ จากเดิมที่เคยมีการกำหนดค่าตอบแทนให้แก่กรรมการบริษัท
และ/หรือผู้บริหารบริษัทไว้อยู่ก่อนแล้ว หากในภายหลังจะมีการให้สวัสดิการพิเศษเพิ่มเติมใด ๆ
ที่มีมูลค่ามากกว่า 1,000,000 บาทต่อคนต่อปี จะต้องนำเข้าเป็นวาระการประชุม
โดยระบุรายละเอียดและความสมเหตุสมผลของการจ่ายสวัสดิการพิเศษเพิ่มเติมดังกล่าว
ตัวอย่างเช่น หากเป็นกรณีของการให้สวัสดิการพิเศษเพิ่มเติมในรูปของรถประจำตำแหน่ง
ค่าใช้จ่ายต่าง ๆ ที่เกิดขึ้นของบริษัท ได้แก่ ค่าผ่อนงวดรถ และค่าพนักงานขับรถประจำตำแหน่ง
หากมีมูลค่ารวมแล้วมากกว่า 1,000,000 บาทต่อคนต่อปี
จะต้องนำเสนอต่อที่ประชุมคณะกรรมการตรวจสอบเพื่อพิจารณาอนุมัติ เป็นต้น ทั้งนี้
เพื่อให้คณะกรรมการตรวจสอบพิจารณาความเหมาะสม ความสมเหตุสมผลและให้ความคิดเห็น
รวมถึงให้ข้อเสนอแนะเกี่ยวกับการทำรายการดังกล่าว

1.  ค่าตอบแทนอื่น

  - ไม่มี -

+-----------------------------------------------------------------------+
| 1.  การกำกับดูแลกิจการ                                                   |
+-----------------------------------------------------------------------+

ที่ประชุมคณะกรรมการบริษัทครั้งที่ 1/2555 (ครั้งแรกหลังแปรสภาพ) เมื่อวันที่ 26 ตุลาคม 2555
มีมติอนุมัตินโยบายกำกับดูแลกิจการอย่างเป็นลายลักษณ์อักษร
โดยได้กำหนดแนวทางปฏิบัติให้เป็นไปตามหลักการกำกับดูแลกิจการที่ดีของตลาดหลักทรัพย์แห่งประเทศไทย
เพื่อให้มีความโปร่งใสในการดำเนินงานของบริษัทในทุกระดับชั้นทั้งในส่วนของพนักงานระดับปฏิบัติงาน
ผู้บริหาร ตลอดจนคณะกรรมการ ทั้งนี้
เพื่อเป็นเครื่องมือในการเพิ่มศักยภาพและความสามารถในการแข่งขัน
เพื่อเสริมสร้างการเติบโตที่ยั่งยืนอันจะนำมาซึ่งประโยชน์ในระยะยาวให้แก่ผู้ถือหุ้น ลูกค้า
และสาธารณชนทั่วไป ซึ่งสาระสำคัญของการกำกับดูแลกิจการแบ่งออกเป็น 5 หมวด ดังนี้

หมวดที่ 1 : สิทธิของผู้ถือหุ้น (Rights of Shareholders)

บริษัทให้ความสำคัญกับสิทธิของผู้ถือหุ้นทุกรายอย่างเท่าเทียมกัน
ซึ่งสิทธิของผู้ถือหุ้นดังกล่าวครอบคลุมสิทธิพื้นฐานต่าง ๆ อาทิ การซื้อขายหรือโอนหลักทรัพย์ที่ถืออยู่
การมีส่วนแบ่งในกำไรของกิจการ การได้รับข่าวสาร ข้อมูลของกิจการอย่างเพียงพอ
การเข้าร่วมประชุมเพื่อออกเสียงในการประชุมผู้ถือหุ้นเพื่อแต่งตั้งหรือถอดถอนกรรมการ
แต่งตั้งผู้สอบบัญชี และเรื่องที่มีผลกระทบต่อบริษัท อาทิ การจัดสรรเงินปันผล
การกำหนดหรือการแก้ไขข้อบังคับและหนังสือบริคณห์สนธิ และการลดทุนหรือเพิ่มทุน เป็นต้น
ซึ่งนอกเหนือจากสิทธิพื้นฐานดังกล่าวแล้ว บริษัทกำหนดให้มีการดำเนินการในเรื่องต่าง ๆ
เพื่อเป็นการส่งเสริมและอำนวยความสะดวกในการใช้สิทธิของผู้ถือหุ้น ดังนี้

1)  บริษัทจะเผยแพร่ข้อมูลประกอบวาระการประชุมผู้ถือหุ้นล่วงหน้าในเว็บไซต์ของบริษัทก่อนจัดส่งเอกสาร
    โดยบริษัทจะจัดส่งหนังสือเชิญประชุมผู้ถือหุ้นและเอกสารประกอบล่วงหน้าก่อนวันประชุมไม่น้อยกว่า
    7 วัน โดยระบุวัน เวลา สถานที่ วาระการประชุม
    ตลอดจนเอกสารข้อมูลประกอบการประชุมอย่างครบถ้วน รวมถึงแจ้งกฎเกณฑ์ต่าง ๆ
    ที่ใช้ในการประชุม และสิทธิของผู้ถือหุ้นในการเข้าประชุมและออกเสียงลงมติ

2)  ในกรณีที่ผู้ถือหุ้นไม่สามารถเข้าร่วมประชุมด้วยตนเอง
    บริษัทจะเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใด ๆ
    เข้าร่วมประชุมแทนได้
    โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือนัดประชุม

3)  เปิดโอกาสให้ผู้ถือหุ้นสามารถส่งความคิดเห็น ข้อเสนอแนะ
    ข้อซักถามได้ล่วงหน้าก่อนวันประชุมผู้ถือหุ้น รวมถึงในการประชุม
    บริษัทจะจัดสรรเวลาให้เหมาะสมเพื่อเปิดโอกาสให้ผู้ถือหุ้นได้ซักถาม
    แสดงความคิดเห็นและข้อเสนอแนะต่างๆ ได้อย่างเต็มที่และเป็นอิสระ
    โดยบริษัทจะให้ข้อมูลรายละเอียดในเรื่องดังกล่าวอย่างเพียงพอแก่ผู้ถือหุ้น

4)  กรรมการทุกคนจะเข้าร่วมประชุมเว้นแต่ในกรณีที่มีเหตุจำเป็น
    เพื่อให้ผู้ถือหุ้นสามารถซักถามในเรื่องที่เกี่ยวข้องได้

5)  เมื่อการประชุมเสร็จสิ้น บริษัทจะจัดทำรายงานการประชุมเพื่อแสดงข้อมูลอย่างถูกต้อง
    ครบถ้วน เพื่อให้ผู้ถือหุ้นสามารถตรวจสอบได้

หมวดที่ 2 : การปฏิบัติต่อผู้ถือหุ้นอย่างเท่าเทียมกัน (Equitable Treatment of
Shareholders)

บริษัทมีแนวทางในการปฏิบัติต่อผู้ถือหุ้นทุกราย
ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหารของบริษัท ผู้ถือหุ้นรายใหญ่หรือผู้ถือหุ้นรายย่อย
อย่างเป็นธรรมและเท่าเทียมกัน เพื่อเป็นการสร้างความมั่นใจให้กับผู้ถือหุ้นว่า
คณะกรรมการและฝ่ายจัดการของบริษัทจะดูแลให้การใช้เงินของผู้ถือหุ้นเป็นไปอย่างเหมาะสม
โดยได้กำหนดแนวทางปฏิบัติให้ผู้ถือหุ้นได้รับการปฏิบัติและปกป้องสิทธิขั้นพื้นฐานอย่างเท่าเทียมกัน
ซึ่งในการจัดการประชุมผู้ถือหุ้น
บริษัทจะเปิดโอกาสให้ผู้ถือหุ้นสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันควร
รวมถึงเปิดโอกาสให้ผู้ถือหุ้นที่ไม่สามารถเข้าประชุมด้วยตนเอง
สามารถใช้สิทธิออกเสียงโดยการมอบฉันทะให้กรรมการอิสระหรือผู้อื่นมาประชุมและออกเสียงลงมติแทนได้
ทั้งนี้ การดำเนินการประชุมจะเป็นไปตามข้อบังคับของบริษัทและตามลำดับวาระการประชุมที่มี
ซึ่งบริษัทจะจัดเตรียมเอกสารประกอบการพิจารณาในแต่ละวาระอย่างชัดเจนและเพียงพอ
รวมทั้งจะไม่เพิ่มวาระการประชุมหากไม่ได้แจ้งให้ทราบล่วงหน้าโดยไม่จำเป็น
โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนตัดสินใจ

บริษัทได้กำหนดมาตรการป้องกันกรณีที่กรรมการ ผู้บริหาร พนักงาน
และลูกจ้างใช้ข้อมูลภายในเพื่อหาประโยชน์ให้แก่ตนเองหรือผู้อื่นในทางมิชอบ
โดยกำหนดแนวทางเป็นลายลักษณ์อักษร และได้แจ้งแนวทางดังกล่าวให้ทุกคนในองค์กรถือปฏิบัติ
โดยนโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น
บริษัทได้มอบหมายให้คณะกรรมการบริษัทเป็นผู้ดูแลและพิจารณาตัดสินความผิด ในกรณีที่มีกรรมการ
และ/หรือผู้บริหารมีการใช้ข้อมูลภายในเพื่อประโยชน์ส่วนตัว
และมอบหมายให้กรรมการผู้จัดการเป็นผู้พิจารณาความผิด ตามมาตรการลงโทษที่กำหนดไว้
นอกจากนี้
บริษัทยังได้แจ้งให้กรรมการและผู้บริหารทราบถึงหน้าที่ในการรายงานการถือครองหลักทรัพย์ของบริษัทสำหรับตนเอง
คู่สมรส และบุตรที่ยังไม่บรรลุนิติภาวะ
ตลอดจนการรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามกฎหมายตามมาตรา
59 และบทลงโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

หมวดที่ 3 : บทบาทของผู้มีส่วนได้เสีย (Roles of Stakeholders)

บริษัทให้ความสำคัญกับการกำกับดูแลผู้มีส่วนได้เสียทุกกลุ่ม อาทิ ลูกค้า พนักงาน คู่ค้า ผู้ถือหุ้น
หรือผู้ลงทุน เจ้าหนี้ และชุมชนที่บริษัทตั้งอยู่ เป็นต้น
โดยผู้มีส่วนได้เสียจะได้รับการดูแลจากบริษัทตามสิทธิที่มีตามกฎหมายที่เกี่ยวข้อง

โดยบริษัทจะไม่กระทำการใดๆ
ที่เป็นการละเมิดสิทธิของผู้มีส่วนได้เสียตามกฎหมายหรือตามข้อตกลงที่มี
โดยบริษัทได้พิจารณาให้มีกระบวนการส่งเสริมให้เกิดการมีส่วนร่วมของผู้มีส่วนได้เสียตามบทบาทและหน้าที่ที่มีในการสร้างเสริมผลการดำเนินงานของบริษัท
เพื่อให้การดำเนินธุรกิจของบริษัทเป็นไปด้วยดี รวมถึงสร้างความมั่นคงอย่างยั่งยืนให้กับกิจการ
และสร้างผลประโยชน์ที่เป็นธรรมให้แก่ทุกฝ่าย นอกจากนี้
บริษัทยังจัดให้มีช่องทางให้ผู้มีส่วนได้เสียสามารถติดต่อสื่อสาร เสนอแนะ
หรือให้ข้อมูลต่อคณะกรรมการบริษัทโดยผ่านทางกรรมการอิสระหรือกรรมการตรวจสอบของบริษัท

บริษัทได้พิจารณาให้มีกระบวนการส่งเสริมให้เกิดความร่วมมือระหว่างบริษัทกับผู้มีส่วนได้เสียในการสร้างความมั่งคั่ง
ความมั่นคงทางการเงิน และความยั่งยืนของกิจการ ดังนี้

-   ให้ความสำคัญกับพนักงานทุกระดับของบริษัท โดยปฏิบัติกับพนักงานอย่างเท่าเทียม เป็นธรรม
    และให้ผลตอบแทนที่เหมาะสมกับความรู้ความสามารถของพนักงานแต่ละคน
    ควบคู่ไปกับการมุ่งเน้นการพัฒนาศักยภาพและความรู้ความสามารถอย่างต่อเนื่อง
    รวมถึงการให้ความสำคัญกับการดูแลรักษาสภาพแวดล้อมในการทำงาน
    โดยคำนึงถึงความปลอดภัยในการทำงานและคุณภาพชีวิตของพนักงานเป็นสำคัญ

-   การซื้อสินค้าและบริการจากคู่ค้าจะเป็นไปตามเงื่อนไขทางการค้า
    โดยจะปฏิบัติตามสัญญาที่ทำร่วมกันอย่างเคร่งครัด
    เพื่อสร้างความสัมพันธ์ที่จะก่อให้เกิดประโยชน์ในระยะยาวกับทั้งสองฝ่าย

-   การปฏิบัติตามเงื่อนไขการกู้ยืมตามข้อตกลงที่มี

-   เอาใจใส่และรับผิดชอบต่อลูกค้า มีความรับผิดชอบต่อลูกค้าทั้งด้านคุณภาพสินค้า
    และการให้บริการที่ดีและได้มาตรฐาน การรักษาความลับของลูกค้า
    และการให้ความสำคัญกับการกำหนดราคาที่เป็นธรรมและเท่าเทียม
    ภายใต้นโยบายการกำหนดราคาที่มี

-   การปฏิบัติตามกรอบกติกา การแข่งขันที่ดี รวมถึงหลีกเลี่ยงวิธีการที่ไม่สุจริต
    เพื่อทำลายคู่แข่งทางการค้า

-   ให้ความสำคัญและรับผิดชอบต่อชุมชนและสังคมใกล้เคียงเกี่ยวกับสภาพแวดล้อม
    รวมถึงสนับสนุนกิจกรรมสาธารณประโยชน์ของชุมชน
    ตลอดจนพัฒนาสภาพแวดล้อมของชุมชนและสังคม เพื่อชีวิตความเป็นอยู่ที่ดีขึ้น
    นอกจากนี้บริษัทยังตอบแทนชุมชนและสังคม โดยการบริจาคเงินเพื่อการกุศลอย่างสม่ำเสมอ

หมวดที่ 4 : การเปิดเผยข้อมูลและความโปร่งใส (Disclosure and Transparency)

บริษัทให้ความสำคัญกับการเปิดเผยข้อมูล
โดยคณะกรรมการจะดูแลให้บริษัทเปิดเผยข้อมูลสำคัญที่เกี่ยวข้องกับบริษัท
ทั้งข้อมูลด้านการเงินและข้อมูลที่ไม่ใช่ด้านการเงินอย่างถูกต้อง ครบถ้วน ทันเวลา และโปร่งใส
โดยเปิดเผยผ่านช่องทางต่างๆ ที่เข้าถึงข้อมูลได้ง่าย มีความเท่าเทียมกันและน่าเชื่อถือ
โดยเป็นไป่ตามช่องทางที่กฎหมายกำหนด ซึ่งข้อมูลสำคัญที่บริษัทจะเปิดเผย ได้แก่
รายงานทางการเงินและข้อมูลที่มิใช่ข้อมูลทางการเงินต่าง ๆ
ที่อาจส่งผลกระทบต่อราคาหลักทรัพย์ของบริษัท
โดยเป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

บริษัทจะดูแลให้คุณภาพของรายงานทางการเงินมีความถูกต้อง
เป็นไปตามมาตรฐานการบัญชีที่รับรองโดยทั่วไป
และผ่านการตรวจสอบจากผู้สอบบัญชีที่เป็นอิสระและได้รับการรับรองจากสำนักงานคณะกรรมการกำกับหลักทรัพย์และตลาดหลักทรัพย์
นอกจากนี้ บริษัทจะเปิดเผยข้อมูลต่อไปนี้เพื่อแสดงถึงความโปร่งใสในการดำเนินธุรกิจ ได้แก่
เปิดเผยข้อมูลการปฏิบัติหน้าที่ของคณะกรรมการและคณะกรรมการตรวจสอบ อาทิ
จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมา
เปิดเผยนโยบายการจ่ายค่าตอบแทนแก่กรรมการและผู้บริหารระดับสูง
รวมถึงรูปแบบและลักษณะของค่าตอบแทน
และรายงานนโยบายการกำกับดูแลกิจการและผลการปฏิบัติงานตามนโยบาย ทั้งนี้ ข้อมูลต่าง ๆ
ข้างต้น
นอกจากจะเปิดเผยสู่สาธารณะผ่านช่องทางสำนักงานคณะกรรมการกำกับหลักทรัพย์และตลาดหลักทรัพย์
หรือตลาดหลักทรัพย์แห่งประเทศไทยแล้ว บริษัทจะเปิดเผยผ่านทางเว็บไซต์ของบริษัทด้วย

หมวดที่ 5 : ความรับผิดชอบของคณะกรรมการ (Board Responsibilities)

คณะกรรมการบริษัท ประกอบด้วยผู้ทรงคุณวุฒิที่มีความรู้ ความสามารถ
และประสบการณ์ที่หลากหลายซึ่งสามารถนำประสบการณ์ที่มีมาพัฒนาและกำหนดแนวนโยบายที่จะก่อให้เกิดประโยชน์ต่อการดำเนินธุรกิจของบริษัท
โดยคณะกรรมการของบริษัทมีความเป็นอิสระในการตัดสินใจเพื่อประโยชน์สูงสุดของกิจการและผู้ถือหุ้นโดยรวม
และมีหน้าที่สำคัญในการกำหนดนโยบายบริษัท รวมถึงกำกับดูแล
ติดตามและตรวจสอบการปฏิบัติงานของฝ่ายบริหาร
รวมถึงประเมินผลการดำเนินงานของกิจการเทียบกับแผนงานที่วางไว้
ซึ่งบริษัทมีคณะกรรมการจำนวน 8 ท่าน ประกอบด้วยกรรมการที่มาจากฝ่ายบริหารจำนวน 4 ท่าน
กรรมการบริษัทที่ไม่เป็นผู้บริหารจำนวน 4 ท่าน โดยมีกรรมการที่มีคุณสมบัติเป็นอิสระจำนวน 3 ท่าน
ซึ่งเกินกว่า 1 ใน 3 ของจำนวนกรรมการทั้งคณะ
จึงถือเป็นการถ่วงดุลของกรรมการที่เป็นผู้บริหารอย่างเหมาะสม นอกจากนี้
บริษัทได้แต่งตั้งคณะกรรมการตรวจสอบซึ่งประกอบด้วยกรรมการอิสระจำนวน 3 ท่าน
และมีวาระการดำรงตำแหน่งคราวละ 3 ปี
โดยได้กำหนดขอบเขตและอำนาจในการดำเนินการของคณะกรรมการดังกล่าวไว้อย่างชัดเจนในกฎบัตรคณะกรรมการตรวจสอบ

บริษัทมีกระบวนการกำหนดค่าตอบแทนที่ชัดเจนและโปร่งใส
โดยนำเสนอเพื่อขอความเห็นชอบจากที่ประชุมผู้ถือหุ้น
ซึ่งพิจารณาความเหมาะสมในการกำหนดค่าตอบแทนกรรมการตามขอบเขตภาระหน้าที่ความรับผิดชอบของกรรมการแต่ละคน
โดยอยู่ในระดับที่สามารถจูงใจและรักษากรรมการที่มีความรู้ความสามารถให้ปฏิบัติหน้าที่กับบริษัทได้
รวมทั้งอัตราค่าตอบแทนที่กำหนดสามารถเทียบเคียงได้กับค่าตอบแทนกรรมการในอุตสาหกรรมเดียวกันหรือใกล้เคียงกัน

กรรมการของบริษัททุกคนเข้าใจถึงหน้าที่ความรับผิดชอบในฐานะกรรมการบริษัท
และพร้อมที่จะแสดงความคิดเห็นของตนอย่างเป็นอิสระและปรับปรุงตัวเองให้ทันสมัยอยู่ตลอดเวลา
รวมถึงปฏิบัติหน้าที่ด้วยความซื่อสัตย์สุจริต ระมัดระวังและรอบคอบ
โดยคำนึงถึงประโยชน์สูงสุดของบริษัทและเป็นธรรมต่อผู้ถือหุ้นทุกคน นอกจากนี้
กรรมการบริษัททุกคนยังอุทิศเวลาเพื่อปฏิบัติหน้าที่ตามความรับผิดชอบอย่างเต็มที่และเพียงพอ
โดยถือปฏิบัติเป็นหน้าที่ที่จะต้องเข้าประชุมคณะกรรมการทุกครั้ง ยกเว้นกรณีที่มีเหตุผลจำเป็น

นอกจากนี้ คณะกรรมการของบริษัทยังให้ความสำคัญกับการเปิดเผยข้อมูลที่เพียงพอต่อผู้ถือหุ้น
ผู้ลงทุนและผู้ที่เกี่ยวข้องทุกฝ่าย โดยข้อมูลที่เปิดเผยจะต้องมีความถูกต้อง ครบถ้วน โปร่งใส ทั่วถึง
และทันเวลา ซึ่งรวมถึงรายงานทางการเงิน ผลการดำเนินงาน ข้อมูลอื่น ๆ ที่เกี่ยวข้อง
ตลอดจนข้อมูลที่มีผลกระทบต่อราคาหลักทรัพย์ของบริษัทตามหลักการกำกับดูแลกิจการที่ดี
โดยเผยแพร่ข้อมูลและข่าวสารต่าง ๆ เพื่อให้ผู้ถือหุ้น ผู้ลงทุน
และผู้ที่เกี่ยวข้องได้ใช้ประกอบการตัดสินใจลงทุน ผ่านช่องทางต่าง ๆ
ทั้งการจัดส่งเอกสารทางไปรษณีย์ สื่อของตลาดหลักทรัพย์และสำนักงาน ก.ล.ต.
รวมถึงเว็บไซด์ของบริษัทภายหลังจากการนำหุ้นสามัญเข้าจดทะเบียนในตลาดหลักทรัพย์ฯ แล้ว

+-----------------------------------------------------------------------+
| 8.  การดูแลเรื่องการใช้ข้อมูลภายใน                                          |
+-----------------------------------------------------------------------+

ตามการประชุมคณะกรรมการบริษัท (ครั้งแรกหลังแปรสภาพ) ครั้งที่ 1/2555 เมื่อวันที่ 26 ตุลาคม
2555 มีมติกำหนดระเบียบข้อบังคับในการนำข้อมูลภายในของบริษัทไปใช้
เพื่อให้เป็นไปตามหลักการกำกับดูแลกิจการที่ดีของบริษัท ดังนี้

1.  กรรมการ ผู้บริหาร พนักงาน และลูกจ้างของบริษัท ต้องปฏิบัติดังนี้

    1.  ต้องรักษาความลับ และ/หรือ ข้อมูลภายในของบริษัท

    2.  ต้องไม่นำความลับและ/หรือข้อมูลภายในของบริษัทฯไปเปิดเผย
        หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่าจะโดยทางตรงหรือทางอ้อม
        และไม่ว่าจะได้รับผลตอบแทนหรือไม่ก็ตาม

    3.  ต้องไม่ทำการซื้อขาย โอน หรือรับโอน หลักทรัพย์ของบริษัท โดยใช้ความลับ
        และ/หรือข้อมูลภายในบริษัท และ/หรือเข้าทำนิติกรรมอื่นใดโดยใช้ความลับ
        และ/หรือข้อมูลภายในของบริษัท อันอาจก่อให้เกิดความเสียหายต่อบริษัท
        ไม่ว่าโดยทางตรงหรือทางอ้อม

ทั้งนี้ กรรมการ ผู้บริหาร พนักงาน และลูกจ้างของบริษัท
ซึ่งอยู่ในหน่วยงานที่ได้รับทราบข้อมูลภายในของบริษัทควรหลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา
1 เดือนก่อนการเปิดเผยงบการเงินต่อสาธารณชน
โดยข้อกำหนดดังกล่าวให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร
และลูกจ้างของบริษัทด้วย หากผู้ใดฝ่าฝืนระเบียบข้อบังคับดังกล่าวจะถือว่าได้กระทำผิดร้ายแรง

2.  กรรมการและผู้บริหารของบริษัท รวมถึงผู้สอบบัญชีของบริษัทฯ
    ต้องรายงานการเปลี่ยนแปลงการถือครองหลักทรัพย์ในบริษัทของตนเอง ตลอดจนคู่สมรส
    และบุตรที่ยังไม่บรรลุนิติภาวะ ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59

3.  ให้ประกาศระเบียบข้อบังคับดังกล่าวให้กรรมการ ผู้บริหาร พนักงาน
    และลูกจ้างทราบโดยทั่วกัน

+-----------------------------------------------------------------------+
| 8.  บุคลากร                                                            |
+-----------------------------------------------------------------------+

1.  จำนวนพนักงาน (ไม่รวมผู้บริหาร)

ณ วันที่ 31 ธันวาคม 2555 บริษัทและบริษัทย่อยมีจำนวนพนักงาน ดังต่อไปนี้

+--------------------+---------------+----------------+----------------+
|                    | รอบบัญชีปี 2553  | รอบบัญชีปี 2554   | รอบบัญชีปี 2555   |
+--------------------+---------------+----------------+----------------+
|                    | จำนวน (คน)    | จำนวน (คน)     | จำนวน (คน)     |
+--------------------+---------------+----------------+----------------+
| พนักงานประจำ        | 135           | 141            | 144            |
+--------------------+---------------+----------------+----------------+
| 1.  ฝ่ายบริหาร       | 7             | 7              | 7              |
+--------------------+---------------+----------------+----------------+
| 2.  ฝ่ายการตลาด     | 69            | 60             | 65             |
+--------------------+---------------+----------------+----------------+
| 3.  ฝ่ายโรงงาน/ผลิต  | 12            | 15             | 18             |
+--------------------+---------------+----------------+----------------+
| 4                  | 17            | 17             | 17             |
| .  ฝ่ายบัญชีและการเงิน |               |                |                |
+--------------------+---------------+----------------+----------------+
| 5.  ฝ่ายจัดซื้อ        | 8             | 9              | 10             |
+--------------------+---------------+----------------+----------------+
| 6.  ฝ่ายบุคคล/ธุรการ  | 15            | 25             | 18             |
+--------------------+---------------+----------------+----------------+
| 7.                 | 2             | 2              | 2              |
| ส่วนงานสโตร์/คลังสินค้า |               |                |                |
+--------------------+---------------+----------------+----------------+
| 8.                 | 3             | 4              | 5              |
| ส่วนงานจัดส่งและส่งออก |               |                |                |
+--------------------+---------------+----------------+----------------+
| 9.  ส่วนง           | 2             | 2              | 2              |
| านเทคโนโลยีสารสนเทศ |               |                |                |
+--------------------+---------------+----------------+----------------+
| พนักงานรายวัน        | 591           | 863            | 582            |
+--------------------+---------------+----------------+----------------+
| รวม                | 726           | 1,004          | 726            |
+--------------------+---------------+----------------+----------------+

ที่มา : ข้อมูลจากบริษัท ณ วันที่ 31 ธันวาคม 2555

หมายเหตุ : พนักงานรายวัน ประมาณร้อยละ 90 เป็นพนักงานในฝ่ายโรงงาน/ผลิต
และมีปริมาณแรงงานต่างด้าวคิดเป็นประมาณร้อยละ 70 ของพนักงานรายวัน

2.  ผลตอบแทนรวมของพนักงาน ลูกจ้างบริษัท และลักษณะผลตอบแทน

+-----------------------------+------------+------------+--------------+
| หน่วย : บาท                  | ปี 2553     | ปี 2554     | ปี 2555       |
+-----------------------------+------------+------------+--------------+
| ค่าตอบแ                      | 22,        | 24,        | 2            |
| ทนของพนักงานประจำในรูปเงินเดือน | 491,680.30 | 523,428.76 | 8,374,250.37 |
|                             |            |            |              |
| โบนัส                        |            |            |              |
| และเงินสมทบกองทุนสำรองเลี้ยงชีพ  |            |            |              |
+-----------------------------+------------+------------+--------------+
| ค่าตอบแทนของลูกจ้างในรูปค่าจ้าง   | 77,        | 85,        | 9            |
|                             | 424,018.73 | 278,326.00 | 5,323,967.67 |
+-----------------------------+------------+------------+--------------+
| ค่าอบรมสัมมนา                 | 6,627.00   | 51,722.00  | 93,522.43    |
+-----------------------------+------------+------------+--------------+
| รวม                         | 99,        | 109,       | 12           |
|                             | 922,326.03 | 853,476.76 | 3,791,740.47 |
+-----------------------------+------------+------------+--------------+

ที่มา : ข้อมูลจากบริษัท ณ วันที่ 31 ธันวาคม 2555

3.  ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี -

4.  นโยบายในการพัฒนาพนักงาน

บริษัทให้ความสำคัญกับการพัฒนาบุคลากรเพื่อเพิ่มความสามารถและประสิทธิภาพในการทำงาน
โดยกำหนดแผนการพัฒนาบุคลากรอย่างชัดเจนและสม่ำเสมอ
เพื่อเป็นแผนงานประจำปีสำหรับการอบรมเพื่อเพิ่มทักษะในการทำงาน
ทั้งการอบรมภายในบริษัทและส่งเข้ารับการอบรมในหลักสูตรของหน่วยงานราชการและเอกชนที่เกี่ยวข้องกับการทำงาน
นอกจากนี้ บริษัทยังได้จัดให้มีสวัสดิการให้กับบุคลากร เพื่อสร้างขวัญและกำลังใจในการทำงาน
โดยมีการทบทวนเพื่อปรับปรุงสิทธิประโยชน์ต่าง ๆ ให้เหมาะสมอย่างต่อเนื่อง